Diari Oficial de la Generalitat Valenciana


Sumari del DOGV 2031, del 25-05-1993 (1993/828075)

DECRET 63/1993, de 17 de maig, del Govern Valencià, pel qual s'integra en la Universitat Jaume I de Castelló l'Institut Universitari de Tecnologia Ceràmica de la Universitat de València.
------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/05/17/63/dof/vci/html**

### Dades del document

Número de DOGV
:   2031

Data del DOGV
:   25-05-1993

Secció del DOGV
:   DISPOSICIONS GENERALS

Número del document
:   1993/828075


Data del document
:   17-05-1993

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 63/1993, de 17 de maig, del Govern Valencià, pel qual s'integra en la Universitat Jaume I de Castelló l'Institut Universitari de Tecnologia Ceràmica de la Universitat de València.  
La Llei de la Generalitat Valenciana 3/1991, de 19 de febrer, de creació de la Universitat Jaume I de Castelló, habilita el Govern Valencià per a integrar en la nova universitat tots aquells centres universitaris de titularitat pública existents a la província de Castelló.  
En l?exercici de l?habilitació, mitjançant el Decret 66/1991, de 15 d'abril, es va procedir a integrar en la Universitat Jaume I tots aquells centres universitaris necessaris per a l?inici de les activitats docents de la universitat acabada de crear. Actualment, una vegada conclosa la fase d'engegada de la Universitat Jaume I, procedeix completar la integració de centres universitaris amb aquells de caràcter exclusivament investigador, com és el cos de l'Institut de Tecnologia Ceràmica, ubicat a Castelló i depenent de la Universitat de València, en virtut d'allò disposat en el Decret 27/1990, de 12 de febrer, del Govern Valencià.  
Per tot així, a proposta del conseller de Cultura, Educació i Ciència, i amb la deliberació prèvia del Govern Valencià, en la reunió del dia 17 de maig de 1993,  
DECRETE  
Article primer  
Queda sense efecte la dependència de la Universitat de València de l'Institut Universitari de Tecnologia Ceràmica, que s'integra en la Universitat Jaume I de Castelló.  
Article segon  
La transferència dels mitjans materials, projectes d'investigació, recursos propis o aliens i d'altres que procedesquen, s'efectuarà pel Conseller de Cultura, Educació i Ciència, a la vista de la proposta que a l'efecte efectue la Comissió de Transferències que haurà de constituir-se entre ambdues universitats, i on deu de figurar l'actual director de l'Institut Universitari de tecnologia Ceràmica.  
DISPOSICIO TRANSITORIA  
En el termini de dos mesos des de l'entrada en vigor d'aquest decret, la Comissió Gestora d'aquesta Universitat Jaume I de Castelló decidirà sobre la subrogació de la Universitat en el conveni existent entre la Universitat de València i l'Associació d'Investigació de les Indústries Ceràmiques (AICE), pel qual es confereix caràcter de centre concertat amb l'associació esmentada a l'Institut Universitari de Tecnologia Ceràmica.  
DISPOSICIO FINAL  
Queda facultat el Conseller de Cultura, Educació i Ciència per a dictar les disposicions necessàries per a l?execució i desenvolupament del que s'acorda en aquest decret.  
València, 17 de maig de 1993.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI